

 LĒMUMS

Ādažos, Ādažu novadā

2024. gada 24. oktobrī **Nr.** **408**

**Par Sloku ielas Kalngalē un citu ielu izvietojuma precizēšanu**

Ādažu novada pašvaldības Adrešu darba grupa ir apzinājusi vairākus gadījumus, kad pašvaldības ielu izvietojums Valsts zemes dienesta datu publicēšanas portālā kadastrs.lv (turpmāk – Kadastrs) neatbilst faktiskajam ielu izvietojumam, piemēram, ielām ir reģistrēti savienojumi, kuru dabā nav, un to vietā ir gājēju tiltiņš, vai arī ielas nosaukums ir reģistrēts tikai ielas posmam. Tas var novest pie navigācijas kļūdām, meklējot objektu atrašanās vietas. Adrešu darba grupa ir sagatavojusi priekšlikumus ielu izvietojuma precizēšanai Kadastrā šādām ielām (shēmas pielikumā):

1. Ķīvīšu, Vālodzes, Sloku un Paipalu ielām Kalngalē, Carnikavas pagastā, Ādažu novadā;
2. Uzkalnu, Mežābeļu un Mazajai Ziedu ielai Gaujā, Carnikavas pagastā, Ādažu novadā;
3. Austrumu ielai Kadagā, Ādažu pagastā, Ādažu novadā.

Pamatojoties uz Pašvaldību likuma 10. panta pirmās daļas 6. un 21. punktu, kā arī Attīstības komitejas 09.10.2024. atzinumu, Ādažu novada pašvaldības dome

**NOLEMJ:**

1. Precizēt Ādažu novadā esošu ielu izvietojumu Valsts zemes dienesta datu publicēšanas portālā kadastrs.lv saskaņā ar sarakstu un atbilstoši shēmām (pielikumā):
	1. Precizēt Vālodzes un Ķīvīšu ielu izvietojumu Kalngalē:
* pagarināt Vālodzes ielu Kalngalē uz zemes vienības ar kadastra apzīmējumu 80520070692 līdz zemes vienībai ar kadastra apzīmējumu 80520070667 (krustojums ar valsts reģionālo autoceļu P1);
* saīsināt Ķīvīšu ielu, lai tā būtu reģistrēta tikai uz zemes vienības ar kadastra apzīmējumu 80520070684 un pieslēgtos Vālodzes ielai;
* likvidēt Ķīvīšu ielas savienojumu ar Ērgļu ielu uz zemes vienībām ar kadastra apzīmējumiem 80520070662 un 80520070913.
	1. Precizēt Paipalu ielas izvietojumu Kalngalē, likvidējot Paipalu ielas savienojumu ar Sloku ielu uz zemes vienības ar kadastra apzīmējumu 80520070750.
	2. Pagarināt Sloku ielu Kalngalē līdz krustojumam ar Vanagu ielu uz zemes vienības ar kadastra apzīmējumu 80520070669.
	3. Precizēt Uzkalnu ielas Gaujas ciemā izvietojumu, likvidējot Uzkalnu ielas savienojumu ar Jūraskrastu ielu uz zemes vienības ar kadastra apzīmējumu 80520021730.
	4. Precizēt Mežābeļu ielas Gaujas ciemā izvietojumu, likvidējot Mežābeļu ielas savienojumu ar Mazo Ziedu ielu uz zemes vienības ar kadastra apzīmējumu 80520021361 un likvidējot savienojumu ar Upmalas ielu uz zemes vienības ar kadastra apzīmējumu 80520022709, saīsinot Mežābeļu ielu tā, lai tā beigtos pie zemes vienības ar kadastra apzīmējumu 80520020052 robežas.
	5. Precizēt Mazās Ziedu ielas Gaujas ciemā izvietojumu, saīsinot ielu tā, lai tā beigtos pirms zemes vienības ar kadastra apzīmējumu 80520021361 robežas.
	6. Precizēt Austrumu ielas Kadagas ciemā izvietojumu, ielas sākumu reģistrējot pie krustojuma ar Kadagas ceļu uz zemes vienības ar kadastra apzīmējumu 80440050124, un likvidējot ielas posmu, kas ir reģistrēts uz zemes vienības ar kadastra apzīmējumu 80440050104.
1. Pašvaldības Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi.
2. Pašvaldības aģentūrai “Carnikavas komunālserviss” līdz 30.04.2025. izvietot ielas “Sloku iela” nosaukuma plāksni pie krustojuma ar Vanagu ielu.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU